అయాచితం శ్రీధర్

అయాచితం శ్రీధర్‌ తెలంగాణ రాష్ట్రానికి చెందిన రచయిత, కవి, ఉద్యమకారుడు. ఆయన 2017 ఫిబ్రవరి - డిసెంబర్ 2023 వరకు తెలంగాణ గ్రంథాలయ పరిషత్ చైర్మన్‌గా  పని చేశాడు. 

అయాచితం శ్రీధర్ తెలంగాణ ఉద్యమ సమయంలో హైదరాబాద్ టీజేఏసీ అధ్యక్షుడిగా ఉంటూ తెలంగాణ ఉద్యమాన్ని క్షేత్ర స్థాయికి తీసుకువెళ్లడంలో కీలక పాత్ర పోషించాడు. తెలంగాణ ఉద్యమంలో హైదరాబాద్ కేంద్రంగా నడిచిన సకలజనభేరి, మిలియన్ మార్చ్, సాగరహారం, సకలజనుల సమ్మె,  వంటావార్పు లాంటి కార్యక్రమాలను తెలంగాణ జేఏసీ అధ్యక్షుడిగా ముందుండి నడిపించాడు. 

తెలంగాణ రాష్ట్ర సాధనలో చేసిన సేవలకు గుర్తింపుగా తెలంగాణ రాష్ట్రం ఏర్పాటైన తరువాత 2017 ఫిబ్రవరిలో తెలంగాణ ప్రభుత్వం అయాచితం శ్రీధర్ ను తెలంగాణ గ్రంథాలయ పరిషత్ చైర్మన్‌గా నియమించింది.
పురస్కారాలు
అయాచితం శ్రీధర్‌ 2022లో తెలంగాణ సారస్వత పరిషత్తు ఆధ్వర్యంలో మహాకవి వానమామలై వరదాచార్యుల పురస్కారాన్ని అందుకున్నాడు.

మూలాలు

వర్గం:తెలుగు రచయితలు
వర్గం:తెలంగాణ రచయితలు
వర్గం:తెలంగాణ కార్పొరేషన్ మాజీ చైర్మన్లు